## El Teatre Principal de Castelló acull ‘Don Juan Tenorio’ i la comèdia ‘La verdad’, amb Joaquín Reyes

*** El dissabte 1 de novembre, a les 19:00 hores, grups teatrals de Castelló interpretan el clàssic de José Zorrilla
* Entrades esgotades per a la *La verdad*, que podrà vore’s el diumenge 2 de novembre, a les 19:00 hores**

El Teatre Principal de Castelló, espai gestionat per l’Institut Valencià de Cultura, obri el mes de novembre amb dos destacades propostes escèniques: la tradicional representació de *Don Juan Tenorio*, interpretada per grups teatrals locals, i la comèdia *La verdad*, protagonitzada per Joaquín Reyes.

El clàssic de José Zorrilla, *Don Juan Tenorio*, pujarà a escena el dissabte 1 de novembre a les 19:00 hores, amb la participació de les agrupacions Taronger, L’Armelar, Entre Bastidores i Espiral Teatre.

Una representació que tradicionalment s’ha representat en l’escenari del Principal des de l’any 2006, quan Rafa Lloret Teruel va rebre l’encàrrec d’adaptar l’obra amb grups teatrals castellonencs.

La peça teatral, que presenta el clàssic drama romàntic protagonitzat per Don Juan i Doña Inés, es representarà el dissabte 1 de novembre, a les 19:00 hores.

Les entrades per a esta representació tenen un preu entre 10 i 16 euros. Poden adquirir-se en taquilles i en la web de l’IVC.

**Comèdia *La verdad* amb Joaquín Reyes**

D’altra banda, el diumenge 2 de novembre, a les 19:00 hores, el Principal continuarà la programació de l’abonament cultural de tardor amb la representació de l’exitosa comèdia *La verdad*, del dramaturg francés Florian Zeller, protagonitzada per Joaquín Reyes. Les entrades per a esta funció ja estan esgotades.

L’obra, una comèdia àcida sobre les relacions de parella, narra la història de Miguel, un mentider compulsiu envoltat d’amics i familiars que també li oculten la veritat. La seua esposa, Laura, sospita que li és infidel, i, a partir d’eixe dubte, les mentides es convertixen en la seua manera d’afrontar la realitat.

Més informació, en la [web de l’IVC](https://ivc.gva.es/).

Fecha: 31/10/2025